**УТВЪРДИЛ:**

**Директор на СЗДП ДП Враца**

 **/инж. Цв. Цветков/**

**УКАЗАНИЯ**

 **І. ОПИСАНИЕ НА ПРЕДМЕТА НА ПОРЪЧКАТА**

 **1.1.** Предмет на настоящата поръчка е избор на изпълнител за **”Обслужване на работещите в СЗДП ДП – Централно управление и ТП ДГС/ДЛС от регистрирана служба по трудова медицина за срок от 12 месеца ”**

 **1.2.** Технически параметри на поръчката:

 1.2.1. Здравно обслужване на 720 броя служители на СЗДП ДП – ЦУ и ТП ДГС/ДЛС (прогнозен брой), включващо:

 1.2.1.1. Изготвяне на рискограма, организиране и провеждане на задължителни медицински прегледи, параклинични и функционални изследвания.

1.2.1.2. Анализ на заболяемостта, свързан с резултатите от периодичните медицински прегледи

1.2.1.3. Изготвяне/актуализация на здравни досиета на работещите/.Поддръжка на електронно здравно досие.

1.2.1.4. Анализ на заболеямостта във връзка с временна нетрудоспособност. Цялостна компютърна обработка на данните от издадените болнични листове /БЛ/ за временна нетрудоспособност.

1.2.2. Оценка на риска на ново работно място.

1.2.3. Годишен абонамент:

1.2.3.1. Експертна помощ по усъвършенстване и актуализация на фирмената документация за осигуряване на безопасни и здравословни условия на труд.

1.2.4. Допълнителни услуги, включващи:

1.2.4.1. Оценка на влиянието на психосоциалните и психоматичните фактори и план за преодоляване на негативите от стреса на работното място.

1.2.5. Измервания на параметрите на работната среда, чрез организиране на специализирани измервания за определяне факторите на работната среда, включващо:

1.2.5.1. микроклимат, шум, осветеност, вибрации

1.2.5.2. прах /общ и респираторен/, химически фактори

1.2.5.3. измервания на ел. безопасност

1.2.5.4. други в зависимост от трудовата дейност.

**1.3. Всяко ТП ДГС/ДЛС и ЦУ ще подава заявка към Изпълнителя с точния брой и поименен списък на служителите, които ще бъдат обслужвани от ИЗПЪЛНИТЕЛЯ. Заявките ще се подават към ИЗПЪЛНИТЕЛЯ в различни периоди съобразно изтичането на договорите по предходната поръчка, сключени от всяко ТП ДГС/ДЛС и ЦУ.**

 **1.4. ПРОГНОЗНА СТОЙНОСТ БЕЗ ДДС: 30000.00лв. (тридесет хиляди) лева, без ДДС.**

**Забележка:** Посоченият прогнозен брой работници и служители отразява числеността на персонала на предприятието към момента на публикуване на поканата и е ориентировъчен.

**1.5.** Срокът за изпълнение на поръчката е **12 /дванадесет/ месеци.**

**II. УСЛОВИЯ И РЕД ЗА ПОДАВАНЕ И ОТВАРЯНЕ НА ОФЕРТИТЕ**

**2.1.** Офертите трябва да бъдат представени в запечатан непрозрачен плик в деловодството на СЗДП ДП, на адрес: п.к. 3000, гр.Враца, бул.”Христо Ботев” №2, етаж 3, в срока, определен в Публичната покана.

**2.2.** Върху плика участникът следва да посочи предмета на поръчката, наименование на участника, адрес за кореспонденция, телефон и електронен адрес.

 **2.3.** **Срок за получаване на офертите:** до **25.02.2015год**. - всеки работен ден от от 9.00 часа до 16.00 часа в деловодството на СЗДП ДП, на адрес: п.к. 3000, гр.Враца, бул. ”Христо Ботев” № 2, етаж 3.

 **2.4.** Комуникацията между страните ще се осъществява по ел. път по реда на закона за електронните съобщения и ел. подпис, по пощата чрез писмо с обратна разписка или връчване на участника.

**2.5.** Представените оферти ще бъдат отворени на **26.02.2015год. от 13.00 часа** на посоченото място в административната сграда на на СЗДП ДП, на адрес: п.к. 3000, гр.Враца, бул. ”Христо Ботев” № 2.

**III. ИЗИСКВАНИЯ КЪМ ОФЕРТИТЕ**

**3.1.** Всеки участник в обществената поръчка има право да представи **само една оферта.**

**3.2.** Офертата следва да бъде изготвена в съответствие с изискванията на Възложителя.

**3.3.** Офертата трябва да бъде подписана от лице, което представлява участника съгласно търговската регистрация на участника или от изрично упълномощено за това лице.

 **3.4.** Всички документи в офертата следва да бъдат на български език, написани на компютър, без поправки и/или изтривания.

**IV. КВАЛИФИКАЦИОННИ ИЗИСКВАНИЯ КЪМ ИЗПЪЛНИТЕЛИТЕ**

 **4.1.** Изпълнител може да бъде всяко физическо лице или търговец по смисъла на Търговския закон, както и техни обединения (не се изисква обединението да има определена правна форма, за да може да подаде оферта)

**4.2.** Участниците трябва да притежават регистрация в публичния регистър на МЗ на службите по трудова медицина, съгласно чл. 25г, ал. 6 от Закона за здравословни и безопасни условия на труд

 **4.3.** Участниците трябва да имат квалифициран персонал за извършване на услугата, който следва да бъде ангажиран през целия срок за изпълнение на договора.

**4.4.** Участникът да разполага с необходимата техническа обезпеченост за изпълнение предмета на поръчката

**4.5.** Изпълнителят да притежава ISO 9001 или еквивалентен.

**4.6.** Изпълнителят да има поне един изпълнен договор през последните три години, с който е обслужвал предприятия с персонал не по-малко от 720 човека.

**4.7.** Отстраняване на участници: при изготвяне на офертата не е изпълнил обявените от възложителя условия; представил е непълна и/или несъответстваща на изискванията на Възложителя оферта и/или ценовото му предложение надвишава посочения пределен финансов ресурс на Възложителя за изпълнение на поръчката.

**V. СЪДЪРЖАНИЕ НА ОФЕРТАТА**

**Офертата следва да съдържа следните документи, които се поставят в запечатан, непрозрачен плик:**

**5.1.** Копие от документ за регистрация или единен идентификационен код, съгласно чл. 23 от Закона за търговския регистър, когато участникът е юридическо лице или едноличен търговец; за чуждестранните юридически лица – еквивалентен документ на съдебен или административен орган от държавата, в която са установени, в официален превод; копие от документа за самоличност, когато участникът е физическо лице.

**5.2.** Оферта по **образец**

**5.3.** Актуално удостоверение за регистрация в публичния регистър на МЗ на службите по трудова медицина, съгласно чл. 25г, ал. 6 от Закона за здравословни и безопасни условия на труд (заверено копие с надпис „Вярно с оригинала”, подпис от оправомощено лице и мокър печат на участника).

**5.4**. Ценово предложение, съгласно образеца към документацията. Предложената цена следва да бъде посочена в лева и да включва всички преки и непреки разходи, данъци, такси и печалба.

 **5.5.** Списък на лицата(**свободен текст**), които ще бъдат ангажирани с изпълнението на поръчката, придружен с копие от дипломи, удостоверяващи образованието и професионалната им квалификация – съответната призната специалност на лицата (заверено копие с надпис “Вярно с оригинала”, подпис и мокър печат на участника).

 **5.6.** Техническо предложение - по образец

**5.7.** Декларация за запознаване с условията и приемане на договора- по образец

 **5.8.** Декларация за ЕИК.

 **5.9.** Заверено копие на сертификат ISO 9001 или еквивалентен.

 **5.10.** Справка за изпълнените през последните три години договори с предмет сходен с предмета на настоящата поръчка – по образец. Изпълнителят следва да има поне един изпълнен договор през последните три години, с който е обслужвал предприятия с персонал не по-малко от 720 човека, както и да приложи референция от контрагента.

**VI. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

**6.1.** При писмено искане, направено до 3 дни преди изтичане на срока за получаване на офертите, ВЪЗЛОЖИТЕЛЯТ е длъжен най-късно на следващия ден да публикува в „ПРОФИЛА НА КУПУВАЧА” писмени разяснения по условията на обществената поръчка по направеното писмено искане.

**VII. ОЦЕНКА НА ОФЕРТИТЕ**

**7.1.** Оценката и класирането на подадените оферти, както и определянето на изпълнителя на обществената поръчка, ще се извършва от назначената от ВЪЗЛОЖИТЕЛЯ комисия.

Заседанието на комисията е публично при отваряне на офертите и на него могат да присъстват участниците или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

След отваряне на офертите, комисията обявява ценовите предложения и предлага по един представител от присъстващите участници да подпише техническите и ценовите предложения.

**7.2.** Офертите на участниците ще се оценяват и класират според критерия „НАЙ-НИСКА ЦЕНА”, без ДДС, за извършване на задължителните медицински прегледи и изследвания за целият обем на поръчката.

**7.3.** Комисията съставя протокол за получаването, разглеждането и оценка на офертите и за класирането на участниците и представя същия на Възложителя за утвърждаване.

**VIII. СКЛЮЧВАНЕ НА ДОГОВОР**

**8.1.** ВЪЗЛОЖИТЕЛЯТ сключва писмен договор с избрания ИЗПЪЛНИТЕЛ на обществената поръчка по представения към документацията **проект на договор,** след утвърждаване от ВЪЗЛОЖИТЕЛЯ на протокола на комисията за получаването, разглеждането и оценката на офертите и за класирането на участниците.

**8.2.** В договора за възлагане на обществената поръчка ще бъдат включени всички предложения от офертата на класирания на първо място участник, въз основа на която е определен за Изпълнител.

 **8.3.** При подписване на договора определеният изпълнител следва да представи документите, посочени в чл. 101е, ал. 2, т. 1 и т. 2 от Закона за обществените поръчки. **8.4.** ВЪЗЛОЖИТЕЛЯТ може последователно да предложи сключване на договор при условията, посочени в т. 8.1., 8.2. и 8.3. от настоящия раздел „Сключване на договор” с участника, класиран на второ и на следващо място, когато участникът, който е имал право да сключи договора:

 8.4.1. Откаже да сключи договор.

 8.4.2. Не представи някои от документите по чл. 101е, ал. 2, т. 1 и т. 2 от Закона за обществените поръчки.

 8.4.3. Не отговаря на изискванията на чл.47, ал. 1, т. 1 или ал. 5 от ЗОП.